**ОТЧЕТЕН ДОКЛАД**

**НА РАЙОНЕН СЪД гр.НИКОПОЛ**

за периода 01.01.2011 година – 31.12.2011 година

Районен съд – Никопол е със седалище гр.Никопол, а в съдебният му район са включени Община Никопол и Община Гулянци.

**I. ДВИЖЕНИЕ НА ДЕЛАТА**

**БРОЯТ НА ДЕЛАТА ЗА РАЗГЛЕЖДАНЕ КЪМ 01.01.2011г.** е **1291 бр.**

От тях **новообразувани** общо са **1172 бр.**

От тях **несвършени от предходен период** са общо **119 бр.**

Броят на **новопостъпилите** граждански дела за 2011 година – 668бр. Броят на **новопостъпилите** наказателни дела за 2011 година – 504бр.

**Средно месечно постъпление** на един съдия през 2011 година при действително отработени човеко месец е 49 дела. Тази стойност съответства на действителното натоварване на двамата съдии, тъй като съдия Г.НАУМОВА не е работила през изтеклата година, а е била в отпуск по майчинство и се е завърнала на работа на 01.02.2012г.

**БРОЯТ НА ДЕЛАТА ЗА РАЗГЛЕЖДАНЕ КЪМ 01.01.2010г.** е **1329 бр.**

От тях **новообразувани** общо са **1162 бр.**

От тях **несвършени от предходен период** са общо **167 бр.**

Броят на **новопостъпилите** граждански дела за 2010 година – 700бр. Броят на **новопостъпилите** наказателни дела за 2010 година – 462бр.

**Средно месечно постъпление** на един съдия през 2010 година при действително отработени човеко месеца е 55 дела. Тази стойност съответства на действителното натоварване на двамата съдии, тъй като съдия Г.НАУМОВА е работила през изтеклата година само през месец януари, тъй като от 27.01.2010г. е командирована за разглеждане на дела в РС-ПЛЕВЕН, а след това е била в отпуск по майчинство.

**БРОЯТ НА ДЕЛАТА ЗА РАЗГЛЕЖДАНЕ КЪМ 01.01.2009г.** е **960бр.**

От тях **новообразувани** общо са **749бр.**

От тях **несвършени от предходен период** са общо **211бр.**

Броят на **новопостъпилите** граждански дела за 2009 година –410бр. Броят на **новопостъпилите** наказателни дела за 2009 година – 339бр.

**Средно месечно постъпление** на един съдия през 2009 година при действително отработени човеко месеци е 31 дела.

**БРОЯТ НА СВЪРШЕНИТЕ (РЕШЕНИ) ДЕЛА В КРАЯ НА 2011г. Е КАКТО СЛЕДВА:**

- **общо** **свършени** – 1186бр.

От тях:

- **в срок до три месеца** – 1013бр.

* общо свършени **граждански** дела – 673бр.

От постъпването на делото до свършването му **продължителността на гражданските дела** е както следва: до три месеца 574 броя, а над три месеца - 99 броя.

От несвършените дела с изтекъл срок от 1 до 3 години са 10 бр., от 3 до 5 години - 1 бр., а над 5 години - 0 бр.

От решените дела с необявени решения с изтекъл срок над 3 месеца няма.

Постъпили **граждански дела – бързи производства** за отчетния период - 0бр.

* **общо свършени наказателни дела** – 513 бр.

От постъпването на делото до свършването му **продължителността на наказателните дела** е както следва: до 3 месеца - 439 бр., над 3 месеца - 74бр.

От несвършените дела с изтекъл срок от първото образуване на делото до 3 месеца - 8 дела, от 3 до 6 месеца - 4 дела, от 6 месеца до 1 година - 3 дела, и над 1 година - 8 дела. От решените дела с не написани мотиви към присъдата с изтекъл 15-дневен срок – 26 дела. Причина за това е натоварването на наказателният състав, тъй като за изтеклият период в съда работят само двама съдии, от които един граждански състав и един наказателен, и постоянното дежурство на наказателният състав. Отделно в прокуратурата работят трима прокурори, като единият от тях 01.03.2011г. е командирован в РП-ПЛЕВЕН, които допринасят за натовареността на единствения наказателес състав.

**БРОЯТ НА СВЪРШЕНИТЕ (РЕШЕНИ) ДЕЛА В КРАЯ НА 2010г. Е КАКТО СЛЕДВА:**

- общо свършени – 1210 бр.

От тях:

- **в срок до три месеца** – 1055 бр.

* общо свършени граждански дела – 723бр.

От постъпването на делото до свършването му **продължителността на гражданските дела** е както следва: до три месеца 649 броя, а над три месеца - 74 броя.

От несвършените дела с изтекъл срок от 1 до 3 години са 6 бр., от 3 до 5 години - 1 бр., а над 5 години - 0 бр.

От решените дела с необявени решения с изтекъл срок над 3 месеца няма.

Постъпили **граждански дела – бързи производства** за отчетния период - 0бр.

* **общо свършени наказателни дела** – 487 бр.

От постъпването на делото до свършването му **продължителността на наказателните дела** е както следва: до 3 месеца - 406 бр., над 3 месеца - 81бр.

От несвършените дела с изтекъл срок от първото образуване на делото до 3 месеца - 18 дела, от 3 до 6 месеца - 4 дела, от 6 месеца до 1 година - 1 дела, и над 1 година - 5 дела. От решените дела с не написани мотиви към присъдата с изтекъл 15-дневен срок – 115 дела. Причина за това е натоварването на наказателният състав, тъй като за изтеклият период в съда работят само двама съдии, от които един граждански състав и един наказателен, и постоянното дежурство на наказателният състав.

**БРОЯТ НА СВЪРШЕНИТЕ (РЕШЕНИ) ДЕЛА В КРАЯ НА 2009г. Е КАКТО СЛЕДВА:**

- **в срок до три месеца** – 608 бр.

От тях:

* **граждански дела** – 339 бр.

От постъпването на делото до свършването му **продължителността на гражданските дела** е както следва: до три месеца 339 броя, а над три месеца - 115 броя.

От несвършените дела с изтекъл срок от 1 до 3 години са 11 бр., от 3 до 5 години - 0 бр., а над 5 години - 0 бр.

От решените дела с необявени решения с изтекъл срок над 3 месеца няма.

Постъпили **граждански дела – бързи производства** за отчетния период - 0бр.

* **наказателни дела** – 269 бр.

От постъпването на делото до свършването му **продължителността на наказателните дела** е както следва: до 3 месеца - 269 бр., над 3 месеца - 81бр.

От несвършените дела с изтекъл срок от първото образуване на делото до 3 месеца - 22 дела, от 3 до 6 месеца - 5 дела, от 6 месеца до 1 година - 3 дела, и над 1 година - 7 дела. От решените дела няма такива с не написани мотиви към присъдата с изтекъл 15-дневен срок.

**БРОЙ РЕШЕНИ ДЕЛА ПО СЪЩЕСТВО за 2011г.**

**Граждански дела** – 673 бр.

ИСКОВЕ ПО СК – 21 бр.

ОБЛИГАЦИОННИ ИСКОВЕ – 52 бр.

ИСКОВЕ ПО ЗСПЗЗ, ЗВСГЗГФ(вещни искове) – 6 бр.

ДЕЛБИ – 20 бр.

ИСКОВЕ ПО КТ – 5 бр.

ФИНАНСОВИ НАЧЕТИ – 0 бр.

ПО ЗАКОН ЗА ЗАКРИЛА НА ДЕТЕТО – 14бр.

ПО чл.410 и чл.417 от ГПК – 493 бр.

ДРУГИ, в които влизат искове по чл.19 от ЗБДС, ЗК, ЗЗД и по ЗАКОН СРЕЩУ ДОМАШНОТО НАСИЛИЕ – 62 бр.

**Брой прекратени дела** – 22 бр.

ПО СК (разводи и издръжка) – 2 бр.

ПО облигационни искове – 7 бр.

ИСКОВЕ ПО ЗСПЗЗ, ЗВСГЗГФ(вещни искове) – 1бр.

ДЕЛБИ – 3 бр.

ПО КТ – 1 бр.

ДРУГИ – 8 бр.

**Брой обжалвани граждански дела** – 28 бр.

ПОТВЪРДЕНИ – 7 бр.

ИЗМЕНЕНИ – 5 бр.

ОТМЕНЕНИ – 3 бр.

**Забележка:** Разликата от 12 дела се получава за това, че тези дела са били обжалвани, но не са върнати от по-горните инстанции.

**Наказателни дела** – 513 бр.

С ПРИСЪДА НОХД – 288 бр.

С ПРИСЪДА като БЪРЗИ производства – 82 бр.

С ПРИСЪДА като НЕЗАБАВНИ – 48 бр.

С ПРИСЪДА като СЪКРАТЕНИ производства – 54бр.

С ПРИСЪДА НЧХД – 5бр.

С РЕШЕНИЯ по чл.78а от НК – 16бр.

С ОПРЕДЕЛЕНИЯ (реабилитация) – 3бр.

С ОПРЕДЕЛЕНИЯ (кумулации) – 52бр.

От ДОСЪДЕБНОТО ПРОИЗВОДСТВО НЧД – 14бр.

С РЕШЕНИЯ по НАХД – 60бр.

ПРЕКРАТЕНИ (споразумения) – 152бр.

ПРЕКРАТЕНИ по други причини – 6бр.

**Брой обжалвани и протестирани наказателни дела** – 99бр.

ПОТВЪРДЕНИ – 9бр.

ИЗМЕНЕНИ – 2бр.

ОТМЕНЕНИ – 5бр.

**Забележка:** Разликата от 83 дела се получава за това, че тези дела са били обжалвани, но не са върнати от по-горните инстанции до края на отчетната година.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Име на съдията | съдийски стаж по чл.164 ЗСВ | Постъпили дела | | | Свършени дела | | | Отменени | Изменени | Оставени в сила |
| гр. | нак. | Общо | гр. | нак. | общо |  |  |  |
| Г.Наумова | 7г. | - | - | - | - | - | - | - | - | - |
| Б. Кисева | 11г. | 478 | 141 | 619 | 425 | 132 | 557 | 4 | 5 | 9 |
| Т. Тихолов | 12г. | 249 | 423 | 672 | 248 | 388 | 636 | 4 | 2 | 7 |

СРЕДНА НАТОВАРЕНОСТ НА СЪДЕБНИЯ РАЙОН

**Броят на свършените** (по същество и прекратени) дела **средно на месец** от един съдия за 2011 година – 49,5бр. Тази стойност е формирана поради факта, че са работили само двама съдии, а съдия Г.НАУМОВА е в отпуск по майчинство.

СТРУКТУРА НА НАКАЗАТЕЛНАТА ПРЕСТЪПНОСТ

ВИДОВЕ И БРОЙ ПО ГЛАВИ ОТ НК

|  |  |  |
| --- | --- | --- |
| Глава от НК | Дела за разглеждане | Бр. Свършени дела |
| Глава II Престъпления против личността | 6 бр. | 2 бр. |
| Глава III Престъпления против правата на гражданите | 1 бр. | 1 бр. |
| Глава IV Престъпления против брака, семейството и младежта | 2 бр. | 2 бр. |
| Глава V Престъпления против собствеността | 114 бр. | 102 бр. |
| Глава VI Престъпления против стопанството | 68 бр. | 65 бр. |
| Глава VII Престъпления  Против фин., дан., осиг. с-ми | 0бр. | 0бр. |
| Глава VIII Престъпления  Против дей-та на държ. орг. и общ. о-ции | 4бр. | 2бр. |
| Глава IX Документни престъпления | 4бр. | 2бр. |
| Глава X Престъпления против реда и общественото спокойствие | 5бр. | 5бр. |
| Глава XI Общоопасни престъпления | 43бр. | 41бр. |

ВИДОВЕ И БРОЙ ПО ТЕКСТОВЕ ОТ НК

|  |  |  |
| --- | --- | --- |
| Глава и текст по НК | Дела за разглеждане | Бр. Свършени дела |
| Глава II  Чл.129 от НК  Чл. 152 от НК | 3 бр.  0 бр. | 1 бр.  0 бр. |
| Глава III  Чл.170 от НК | 1 бр. | 1 бр. |
| Глава IV  Чл.183 от НК | 2 бр. | 2 бр. |
| Глава V  Чл.194-197 от НК  Чл.198-200 от НК  Чл.201-208 от НК  Чл.209-211 от НК  Чл.212 от НК  Чл.213а, 214, 214а от НК | 97 бр.  3 бр.  8 бр.  3 бр.  2 бр.  0 бр. | 88 бр.  3 бр.  5 бр.  3 бр.  2 бр.  0 бр. |
| Глава VI  Чл.228-240 от НК | 58 бр. | 56 бр. |
| Глава VII  Чл.253-260 от НК | 0 бр. | 0 бр. |
| Глава VIII  Чл.269-307a от НК | 4 бр. | 4 бр. |
| Глава IX  Чл.308-319 от НК | 4 бр. | 2 бр. |
| Глава X  Чл.325 от НК | 3 бр. | 3 бр. |
| Глава XI  Чл.343, ал.1, б.Б, ал.3, б.А от НК  Чл.346 от НК  Чл.354, 354а, ал.5, 354, ал.1 от НК | 9 бр.  2 бр.  2 бр. | 9 бр.  1 бр.  2 бр. |

ОТНОСИТЕЛЕН ДЯЛ НА ОСЪДИТЕЛНИТЕ ПРИСЪДИ СПРЯМО ВНЕСЕНИТЕ ПРОКУРОСКИ АКТОВЕ ПО ВИДОВЕ ПРЕСТЪПЛЕНИЯ

Следва да се посочи, че в РС-Никопол има девет оправдателни присъди с единадесет оправдани лица. Четирима от оправданите са извършили престъпления против собствеността, четирима са били оправдани по обвинения против стопанството и трима са били оправдани за престъпления против реда и общественото спокойствие.

НАКАЗАТЕЛНА ПРЕСТЪПНОСТ С ВЛЕЗЛИ В СИЛА ПРИСЪДИ И БРОЙ ОСЪДЕНИ ЛИЦА В КРАЯ НА ОТЧЕТНИЯ ПЕРИОД

Освен посоченото по-горе следва да се има предвид, че общият брой на осъдените лица за отчетния период е 288. От тях непълнолетни 23, на лишаване от свобода са били осъдени 160, от които 106 с условни присъди, 36 лица са били осъдени на глоби в различни размери и 76 лица са осъдени на пробация с различни пробационни мерки. От всички осъдени лица 188 са сключили споразумения и са им били наложени наказания. Наложени са били и 16 други наказания.

Осъдени лица по наказателно частен характер дела са пет, от които двама са осъдени на лишаване от свобода до три години в това число единият е с условна присъда и на трима е наложено наказание глоба. По наказателните дела от частен характер три лица са сключили спогодби с тъжителите.

По реда на чл.78а от НК са наложени 16 глоби в различни размери.

Едно малолетно лице е настанено в специализирана институция.

За 2011г. няма обжалвани прокурорски актове по чл.243 от НПК. Разгледани са и са потвърдени два акта на прокуратурата по реда на чл.244 от НПК.

Следва да се посочи, че сравнявайки броя на кражбите през предходните периоди през 2011г. не се забелязва ръст. Съществено е обаче увеличението на делата по чл.235 от НК главно в района на община ГУЛЯНЦИ, където въпреки старанието на горската стража този процес не е приключил.

Отнесен към общия брой дела е нисък броя на наказателните дела, по които е повдигнато обвинение по чл.354а от НК и чл.279 от НК. Към 06.02.2012г. се сключи споразумение с двама румънски граждани извършили незаконна сеч на територията на страната, което е резултат от подобрената работа, както между РС-НИКОПОЛ и съда в гр.ТУРНУ МЪГУРЕЛЕ, така и между двете прокуратури.

Определящи фактори за престъпността от една страна освен икономическите условия са и концентрирането на различни етнически групи, които са разпределени по различни признаци в двете общини, ниската правна култура, липсата на задълбочена работа с подрастващите.

Влияние оказва намаленият брой кадри в РУП–Никопол и работещите двама дознатели, което в определени периоди налага командироването на разследващ от РУП-Гулянци или от РУП-Белене. В подобно състояние е и РУП – ГУЛЯНЦИ.

Следваща причина е текучеството на кадрите, както в полицията, така и в дознанието.

Следва да се отбележи добрата работа на РП-НИКОПОЛ, която допринася за бързото разглеждане и приключване на делата в съда. Взети са предвид от началниците на двете районни управления забележките на съда и районния прокурор по повод комплектоване на преписките по всички наказателни дела. Продължава обаче практиката по административния характер дела преписките да пристигат неокомплектовани със справки за нарушител в региона, което в най-голяма степен важи за РУП-Гулянци.

От съда и прокуратурата през отчетния период бе извършена разяснителна работа с разследващите, дознателите и оперативния състав на двете РУП по изясняване на въпроси свързани с НПК, тъй като не познаването на редица разпоредби и спазването на сроковете са причини често водещи до допускане на нарушения на предварителното производство, които в не малка степен се отразяват и върху работата на съда по бързото и в срок приключване на делата.

Намалени до минимум са случаите при по-тежките престъпления дознателите в работата си да допускат грешки, което да налагат дела да се връщат за доразследване, тъй като се разкрива, че участниците в извършване на деянието са повече от един и някой от тях е поел вината на останалите, тъй като е неосъждан и ще му се наложи по-леко наказание.

В изследвания период вече значителна част от разглежданите наказателни дела приключват по реда на чл.370 и сл. от НПК, което води до бързо приключване на делата с влезли в сила присъди, води до положителен социален резултат при гражданите и респектира осъдените лица.

От страна на прокуратурата се проведе кампания дала резултат при дознателите за познаване предпоставките за спиране и възобновяване на предварителното производство, задочното производство, тежки престъпления по смисъла на чл.93, т.7 от НК, спазване на сроковете за разследване и вземането на мярка за неотклонение, за да се осигуряват подсъдимите и бързото приключване на наказателния процес.

Продължава тенденцията в района на НРС към организираност на малцинствените групи – турски и ромски, които имат свои лидери. От друга страна във връзка с организирания характер се забелязва по-честото използване на малолетни, непълнолетни и неграмотни от осъждани лица, които добре познават НК и предвидената редукция в наказанията за непълнолетните, както и наказателната неотговорност на малолетните. Вече е налице и разширяване на дейността на определени ромски групи от с.МЕЧКА в района обслужван от РС-Никопол.

За изследвания период от време се е увеличил броя на делата за извършени престъпления по чл.235, ал.1 от НК главно в района на РУП-ГУЛЯНЦИ, като характерното в по-голямата част от случаите не е количеството на дървата, а честотата на извършване на едно и също престъпление от едно или няколко лица от една и съща етническа група или семейство.

БРОЙ, КОНКРЕТИЗАЦИЯ И ПРИЧИНИ ЗА ОПРАВДАТЕЛНИ ПРИСЪДИ

Основната причина за оправдателните присъди по наказателно общ характер дела е в работата на прокуратурата и достигането до изводи, които не се подкрепят от събраните на предварителното производство доказателства. От деветте оправдателни присъди две са с обвинения за подсъдимите по чл.201-208 от НК, две са по чл.228-240 от НК, две са по чл.194-197 от НК и едно по чл.325 от НК.

ЗАКЛЮЧЕНИЕ

Продължава обновлението на Районен съд – Никопол относно компютърни системи и принтери, както и формирането на база данни от решените дела.

През изтеклата 2011 година не се наблюдава по-висок процент на приключилите в срок дела. Това се дължи на сравнително по-малкия брой постъпили дела и тяхната еднотипност.

При гражданските дела с най-висок брой са тези по реда на чл.410 и сл. ГПК. При наказателните дела броят се определя от увеличаване броя на прокурорите – вече трима в РП НИКОПОЛ, поставените от тях нови изисквания към разследващите, спазване на сроковете при разследване и решаване на над 80% от делата със споразумение или по реда на съкратеното съдебно следствие. Третата причина отнесена към гражданските дела е добрата работа на съдиите при РС-НИКОПОЛ и положените усилия макар и в намален състав да изпълняват критериите за бърза и качествена работа по делата и с гражданите. При наказателните дела предпоставката е добрата стиковка между съд и прокуратура за приключване в срок на делата.

В процеса на работа са отстранени затрудненията възникнали поради недостатъчната материално-техническа база и промените засягащи съдебните заседатели, които са от различни етнически групи.

АДМИНИСТРАТИВЕН РЪКОВОДИТЕЛ

ПРЕДСЕДАТЕЛ РС-НИКОПОЛ: \_\_\_\_\_\_\_\_\_\_\_\_\_\_\_\_\_\_\_\_ (Тодор Тихолов)